Եռակի սահման

Եռակի սահման (Երեք սահման, , ), Պարագվայի, Արգենտինայի և Բրազիլիայի միացյալ հատվածում գտնվող եռասահման տարածք, որտեղ միանում են Իգուասու և Պարանա գետերը։ Գետախառնունրդի մոտակայքում են գտնվում Սիուդադ դել Էստե (Պարագվայ), Պուերտո Իգուասու (Արգենտինա) և Ֆոս դո Իգաչու (Բրազիլիա)  քաղաքները։ Այս տարածքը գտնվում է Իգուասու ջրվեժի  և  Իտայպու հիդրոէլեկտրակայանի հարևանությամբ։

Բնակչություն 
Երեք սահմանի բնակչությունը կենտրոնացած է երեք սահմանամերձ քաղաքներում։ Դրանցից ամենամեծը Սիուդադ դել Էստեն է Պարագվայում, որի բնակչությունը 2010 թվականին կազմել է 390 հազար մարդ, իսկ ամենափոքրը Արգենտինայի Պուերտո Իգուասու քաղաքն է՝ 82 հազար բնակչությամբ։ Բրազիլիայի տուրիստական Ֆոս դո Իգաչու քաղաքն ունի 300000 բնակչություն։ Արաբական և այլ ասիական ներգաղթային համայնքները, որոնք այս սահմանամերձ տարածքում կազմում են քաղաքային բնակչության կարևոր հատվածը, ունեն շուրջ 50000 բնակիչ։

Տուրիզմ 
Եռակի սահմանը կարևոր զբոսաշրջային տարածք է Ագուաս Գրանդեսի տուրիստական ենթաշրջանում։ Այցելուները կարող են տեսնել Տանկրեդո Բևես կամուրջը, որը կապում է Արգենտինայի Պուերտո Իգուասու քաղաքը իր բրազիլական հարևան Ֆոս դե Իգաչուի հետ։ Սահմանների հատման վայրում երեք սահմանամերձ երկրներից յուրաքանչյուրը կառուցել է կոթող, որը ներկված է այն երկրի ազգային գույներով, որտեղ գտնվում է։ Բոլոր երեք երկրները կարելի է տեսնել կոթողի մոտից։

Guarani Aquifer-ը, թերևս, աշխարհի խմելու ջրի ամենամեծ ջրամբարն է, որը գտնվում է Եռակի սահմանի հողում (Բրազիլիա, Արգենտինա և Պարագվայ)։

Տեռորիստական գրոհներ 
ԱՄՆ կառավարությունը հայտարարում է Եռակի սահմանի տարածքում արմատական իսլամական խմբավորումների առկայության «անհերքելի  ապացույցների» վերաբերյալ, որոնք  «ֆինանսավորում են տեռորիստական գրոհները»։  Ենթադրվում է որ այնպիսի խմբավորումներ, ինչպիսիք են եգիպտական Ալ-Գամա ալ- իսլամիյան, Իսլամական ջիհադը, Հեզբոլլահը և Ալ-Քայիդան եկամուտներ են ստանում այդ տարածաշրջանում տեռորիստական գործունեություն իրականացնելուց։

Տարածաշրջանի աշխարհագրական դիրքի առանձնահատկությունները, անզուսպ կոռուպցիան և թույլ դատական համակարգը հնարավորություն չեն տալիս օբյեկտիվորեն գնահատել կազմակերպված հանցագործության մակարդակը և նրա հետ կապված անօրինական գործունեությունը։ Բացի այդ պարագվայական ողղությունը  համարվում է առավել նպաստավոր է տեռորիստական գործունեության իրականացման համար, այդ երկրում հակատեռորիստական օրենքների բացակայության պատճառով։ Այսպիսով տեռորիստական կազմակերպությունների ֆինանսավորումը օրենքով չի հետապնդվում և դրանց գործունեությունը չի վերահսկվում։

Տարածաշրջանի իրադրությունից իրազեկ ԱՄՆ-ի ներկայացուցիչների և օրենքի կիրառման մասնագետների հայտարարության համաձայն "Իրանի կեղմից պաշտպանվող «Հեզբոլլահ» անօրինական զինված խմբավորումը ապահովում է այդ տարածաշրջանում հիմնավորված արմատական իսլամիստների մշտական ֆինանսավորումը։  Պենտագոնի անվտանգության հարցերով տեեռորիզմին հակազդող հետազոտական խմբի մասնագետը Եռակի սահմանը ներկայացնում է որպես «Լիբանանի տարածքից դուրս Հեզբոլլայի ամենակարևոր բազաներից մեկը, որպես վտանգավոր ֆանատիկների խմբակցության տուն, որտեղ պատրաստ են ներդնել իրենց դրամական միջոցները Հեզբոլայի զարգացման նպատակով»։ Տարածաշրջանում բնակվող 25 հազար լիբանանյան արաբներից ոչ բոլորն են օժանդակում տեռորիզմին, բայց զգալի մասը բացահայտ ընդունում են Հեզբոլլային և տեղական շիական մզկիթին ֆինանսական օժանդակություն տրամադրումը" նշելով, որ պարտավոր են ֆինանսավորել նրանց։ Պարագվայի իշխանությունները հաղորդում են , որ ունեն ապացույցներ տեռորիզմի հետ կապված կազմակերպությունների ֆինասավորման վերաբերյալ, որն արտահայտվում է Պարագվայից Մերձավոր Արևելք ուղղվող ֆինանսական հոսքերով, այդ փաստը հաստատվում է նաև Պարագվայի տեռորիզմի հակազդեցության ուսումնասիրության դեպարտամենտի ղեկավար Կարլոս Ատեմբերգերի կողմից։

Փաստը հատատելու  համար Պարագվայը  հաղորդում է, որ իր տարածք են մտել ԱՄՆ-ի 400 զինվոր «քաղաքային տեռորիզմի հակազդեցությանը և հասարակական անվտանգությանը ուղղված համատեղ զորավարժությունների  իրականացման նպատակով»։  2005 թվականին բոլոր երեք  երկրների իշխանությունները հաղորդեցին, որ Ֆոս-դե-Իգուասուում  ստեղծելու են հետախուզական կենտրոն, իրադրությունը տարածքում վերահսկելու նպատակով։ Տվյալ քաղաք ժամանող տուրիստները կասկածանքով  են ընդունում  տարածաշրջանում տեռորիստական ակտիվության վերաբերյալ հաղորդագրությունները։

Ծանոթագրություններ

Արտաքին հղումներ 
 CNBC Trish-Regan's Diary From a Dangerous Place
 CNBC In Paraguay Piracy Bleeds US Profits Aids Terrorists
 Pulitzer Center on Crisis Reporting Clouds Over Iguaçu (Video)

Սահմաններ ըստ երկրի
Հարավային Ամերիկայի աշխարհագրություն
Պարագվայ
Արգենտինա
Բրազիլիա